**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. március 28-án tartandó rendes**

**Képviselő-testületi ülésére**

Az előterjesztés tárgya: **Az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című EFOP-1.2.11-16-2017-00009 azonosítószámú pályázat Támogatási szerződés 5. sz. módosításának elfogadása**

Melléklet: Támogatási szerződés 5. sz. módosítása

Az előterjesztés előadója: Balázsi Csilla polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/949-14/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.22. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2025. március 21.

**Huri-Szabó Szilvia**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című**

**EFOP-1.2.11-16-2017-00009 azonosítószámú pályázat**

**Támogatási szerződés 5. sz. módosításának elfogadásáról**

**Tisztelt Képviselő-testület!**

Az Emberi Erőforrások Minisztériuma (továbbiakban: Támogató) 2018. február 20-án kelt döntése alapján Tiszavasvári Város Önkormányzata Esély és Otthon – Mindkettő lehetséges című EFOP-1.2.11-16-2017-00009 kódszámon benyújtott támogatási kérelmét 141.036.832 Ft, 100 %-os intenzitású, vissza nem térítendő támogatásban részesítette. A támogatási időszak: 2018.07.01. napjától 2023.02.15. napjáig tartott.

A benyújtott záró pénzügyi elszámolás és záró szakmai beszámoló elfogadását követően a Támogató 2025. február 18. napján kelt értesítésében tájékoztatott, hogy egyoldalú szerződésmódosítás történt. A támogatási összeg 132.829.912,- Ft-ról 122.156.413,- Ft-ra csökkent. A módosítás a projektzárással összefüggésben a fel nem használt és el nem számolt támogatás támogatási szerződésben történő keresztülvezetése miatt történt. Az összeg jelentős része abból adódott, hogy az ösztönző pénzbeli juttatások kifizetésének üteme nem a tervek szerint haladt. Az időszakonként meghatározott maximális igényvevők száma folyamatos elmaradást mutatott. A meghirdetett támogatási típusok közül a hiányszakma képviselőinek helyben tartására kiírt és 6 hónapon keresztül nyújtott valamint a lakásvásárlók, illetve lakást építők támogatására kiírt, egyösszegű támogatásokra mutatkozott a legnagyobb igény. Ezeken kívül egyéb támogatási típusok is voltak (gyermekét egyedül nevelő munkavállalók, ingázók, álláskeresők támogatása), melyek érdeklődés hiányában kivezetésre kerültek. A Támogatási szerződés módosítása határozat-tervezet mellékletét képezi.

Kérem a Tisztelt Képviselő-testületet, hogy a határozat-tervezetben foglaltaknak megfelelően szíveskedjen döntést hozni.

Tiszavasvári, 2025. március 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**...../2025. (III.28.) Kt. sz.**

**határozata**

**Az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című**

**EFOP-1.2.11-16-2017-00009 azonosítószámú pályázat**

**Támogatási szerződés 5. sz. módosításának elfogadásáról**

**Tiszavasvári Város Önkormányzata Képviselő-testülete Az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című EFOP-1.2.11-16-2017-00009 azonosítószámú pályázat Támogatási szerződés 5. sz. módosításának elfogadása című előterjesztést megtárgyalta és az alábbi határozatot hozza:**

1. Elfogadja az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című EFOP-1.2.1-16-2017-00009 azonosítószámú pályázat Támogatói Szerződés 5. sz. módosításában foglaltakat a határozat 1. számú mellékletében foglalt tartalommal.

**Határidő:** azonnal **Felelős:** Balázsi Csilla polgármester