**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. március 28-án tartandó rendes ülésére**

**Az előterjesztés tárgya: A Tiszavasvári Váci Mihály Gimnázium intézményi átszervezésének véleményezése**

**Ügyiratszám:** TPH/5521-2/2025.

**Az előterjesztés előadója:** Balázsi Csilla polgármester

**Az előterjesztést témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. március 17.

**Gazdagné dr. Tóth Marianna**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Gazdagné dr. Tóth Marianna

**Előterjesztés**

- a Képviselő-testülethez –

**A Tiszavasvári Váci Mihály Gimnázium intézményi átszervezésének véleményezése**

**Tisztelt Képviselő-testület!**

A Nyíregyházi Tankerületi Központ a Tiszavasvári Váci Mihály Gimnázium intézményi átszervezésének véleményezése miatt kereste meg az önkormányzatot.

A Tiszavasvári Váci Mihály Gimnázium szakmai alapdokumentumaiban az évfolyamok számának csökkentése, valamint a nyelvi előkészítő törlése miatt az intézmény nem felelt meg a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 137.§ (1)-(4) bekezdéseinek, a 2025/2026-os tanévtől nem kerül meghirdetésre ez a képzési forma. Az intézmény jelenleg hatályos szakmai alapdokumentumaiban a 6. ponton belül a 6.1.1.2. és a 6.1.1.4. alpont módosulna az átszervezést követően.

**Jelenleg:**

6. Köznevelési alapfeladatai

6.1. 4440 Tiszavasvári, Hétvezér utca 19.

6.1.1. gimnáziumi nevelés-oktatás

6.1.1.1. nappali rendszerű (felvehető maximális tanulói létszám: 432 fő)

6.1.1.2. évfolyamok száma: négy, öt

6.1.1.3. a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása (mozgásszervi fogyatékos, beszédfogyatékos, halmozottan fogyatékos, autizmus spektrumzavar, egyéb pszichés fejlődési zavarral küzdők) nappali rendszerű (felvehető maximális tanulói létszám: 8 fő)

6.1.1.4. nyelvi előkészítő

6.1.1.5. integrációs felkészítés

**A módosítás után:**

6. Köznevelési alapfeladatai

6.1. 4440 Tiszavasvári, Hétvezér utca 19.

6.1.1. gimnáziumi nevelés-oktatás

6.1.1.1. nappali rendszerű (felvehető maximális tanulói létszám: 432 fő)

6.1.1.2. évfolyamok száma: négy

6.1.1.3. a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása (mozgásszervi fogyatékos, beszédfogyatékos, halmozottan fogyatékos, autizmus spektrumzavar, egyéb pszichés fejlődési zavarral küzdők) nappali rendszerű (felvehető maximális tanulói létszám: 8 fő)

6.1.1.4. integrációs felkészítés

Mivel az intézmény szakmai alapdokumentumában történő módosítás átszervezésnek minősül, ezért a fenntartói döntést a jogszabályban meghatározott egyeztetési és véleményezési eljárásnak kell megelőznie.

A nemzeti köznevelésről szóló 2011. évi CXC törvény 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a vagyonkezelésében levő ingatlan tulajdonos önkormányzatának véleményét.

A Nyíregyházi Tankerületi Központ által fentebb ismertetett intézményi átszervezés nem Tiszavasvári és nem a Tiszavasvári Váci Mihály Gimnázium érdekeit szolgálja, ezért nem javaslom támogatni az átszervezést.

Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjék.

Tiszavasvári, 2025. március 17.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (III.28.) Kt. számú**

**határozata**

**A Tiszavasvári Váci Mihály Gimnázium intézményi átszervezésének véleményezése**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC törvény 83.§ (3)-(6) bekezdéseiben kapott felhatalmazás alapján az alábbi határozatot hozza:

1. Nem támogatja a Tiszavasvári Váci Mihály Gimnázium intézményi átszervezését az évfolyamok számának csökkentése, valamint a nyelvi előkészítő törlése miatt.

2. Felkéri a polgármestert, hogy a döntésről tájékoztassa a Nyíregyházi Tankerületi Központot.

**Határidő**: azonnal **Felelős**: Balázsi Csilla polgármester